rejauldu/bengali-wikipedia huggingface dataset:
শুভবী চোকসে একজন ভারতীয় অভিনেত্রী যিনি মূলত হিন্দি টেলিভিশনে কাজ করেন।  শুভবী স্টার প্লাস চ্যানেলে সম্প্রচারিত কিউকি সাস ভি কাভি বহু থি ধারাবাহিকে মীরা সিংহানিয়া চরিত্রে অভিনয়ের মাধ্যমে  অভিনয়ে জগতে আত্মপ্রকাশ করেন। তিনি স্টার প্লাসের আরেক ধারাবাহিক কসৌটি জিন্দেগি কে -তে মোহিনী বসু, সনি টিভির বড়ে অচ্ছে লগতে হ্যায় ২ ধারাবাহিকে নন্দিনী গারেওয়াল কাপুর এবং স্টার প্লাসের দিল কো তুমসে পেয়ার হুয়া ধারাবাহিকে লাবণ্য মিত্তাল চরিত্রে অভিনয় করার জন্য সবচেয়ে বেশি পরিচিত।   ব্যক্তিগত জীবন  শুভবী ২০০৭ সালের ২৫ নভেম্বর তারিখে হর্ষল চোকসেকে বিয়ে করেন। শুভবী ও হর্ষলের এক পুত্র সন্তান রয়েছে। তিনি একজন প্রশিক্ষিত ভরতনাট্যম নৃত্যশিল্পী।  অভিনয় জীবন শুভবী চোকসে চলচ্চিত্র ও টেলিভিশনে তার অভিনয় দক্ষতার জন্য সুপরিচিত। তিনি তার অভিনয় জীবন শুরু করেছিলেন ২০০৪ সালে স্বল্পদৈর্ঘ্য চলচ্চিত্র ফ্রম টিয়া উইথ লাভ-এ নিবেদিতা চরিত্রে অভিনয়ের মাধ্যমে। এরপর ২০১৮ সালে তিনি জনপ্রিয় বলিউড চলচ্চিত্র ধড়ক-এ প্রমিলা ভৌমিক চরিত্রে অভিনয় করেন, যা তাকে আরও পরিচিতি এনে দেয়।  শুধু সিনেমা নয়, টেলিভিশনেও তিনি একাধিক স্মরণীয় চরিত্রে অভিনয় করেছেন। ২০০৪-২০০৬ সালে তিনি বিখ্যাত ধারাবাহিক কিউঁকি সাস ভি কভি বহু থি-তে মীরা সিংহনিয়া চরিত্রে অভিনয় করেন, যা তাকে ভারতীয় টেলিভিশন দর্শকদের কাছে জনপ্রিয় করে তোলে। এরপর তিনি জাসসি জ্যায়সি কোই নেহি, কিট্টু সাব জানতি হ্যায়, এবং "কাহানি ঘর ঘর কি"-তে গুরুত্বপূর্ণ চরিত্রে অভিনয় করেন।  ২০০৯ সালে তিনি জনপ্রিয় গোয়েন্দা ধারাবাহিক "সি.আই.ডি"-তে দুটি ভিন্ন চরিত্রে (দিব্যা শারদা ও নলিনী ত্রিম্বক) উপস্থিত হন। ২০১৩-২০১৪ সালে তিনি "বড়ে অচ্ছে লগতে হ্যায়-এ জুহি চরিত্রে অভিনয় করেন। তবে তার অন্যতম জনপ্রিয় চরিত্র ছিল ২০১৮-২০২০ সালের "কসৌটি জিন্দেগি কে"-তে মোহিনী বসু চরিত্রে, যা তার ক্যারিয়ারের অন্যতম গুরুত্বপূর্ণ কাজ।  ২০২১-২০২৩ সালে তিনি ""বড়ে অচ্ছে লগতে হ্যায় ২"-এ নন্দিনী গরেওয়াল কাপুর চরিত্রে অভিনয় করেন এবং ২০২৩ সালে "বেকাবু" ধারাবাহিকে রানী পরী চরিত্রে অভিনয় করেন। বর্তমানে তিনি দিল কো তুমসে প্যার হুয়া ধারাবাহিকে লাবণ্য "লাভস" মহেশ্বরী মিত্তালের চরিত্রে অভিনয় করছেন।  শুভাবি চকশি তার দীর্ঘ ক্যারিয়ারে বিভিন্ন ধরনের চরিত্রে অভিনয় করে দর্শকদের মনে জায়গা করে নিয়েছেন। তার অভিনীত প্রতিটি চরিত্রই তাকে আরও দক্ষ এবং জনপ্রিয় অভিনেত্রীতে পরিণত করেছে।   চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য রেফ. ২০০৪ ফ্রম টিয়া উইথ লাভ  নিবেদিতা স্বল্পদৈর্ঘ্য চলচ্চিত্র ২০১৮ ধড়ক প্রমিলা ভৌমিক    টেলিভিশন  বছরশিরোনামভূমিকানোটসতথ্যসূত্র২০০৪–২০০৬কিউঁকি সাস ভি কভি বহু থিমীরা সিংহনিয়া২০০৫–২০০৬জাসসি জ্যায়সি কোই নেহিমীরা ওবেরয়২০০৫–২০০৭কিতু সাব জানতি হ্যায়সন্বরি২০০৭–২০০৮কাহানি ঘর ঘর কিঋষিকা রায় চৌধুরী২০০৭তিন বহুরানিয়ানকুঞ্জবালাপর্ব ২১৭২০০৯সি.আই.ডিদিব্যা শারদাপর্ব ৪৬৬নলিনী ত্রিম্বকপর্ব ৫৫৫২০১৩–২০১৪বাদে আচ্ছে লাগতে হ্যায়জুহি২০১৮–২০২০কসৌটি জিন্দেগি কেমোহিনী বসু২০২১–২০২৩বাদে আচ্ছে লাগতে হ্যায় ২নন্দিনী গরেওয়াল কাপুর২০২৩বেকাবুরানী পরী২০২৪–বর্তমানদিল কো তুমসে প্যার হুয়ালাবণ্য "লাভস" মহেশ্বরী মিত্তাল   ওয়েব সিরিজ  বছর শিরোনাম ভূমিকা মন্তব্য রেফ. ২০১৯ মেডিক্যালি ইয়ার্স মিসেস বসু আল্ট বালাজী -এর সিরিজ    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
জঁ-ফিলিপ মাতেতা (; জন্ম: ২৮ জুন ১৯৯৭) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংরেজ ক্লাব ক্রিস্টাল প্যালেস এবং ফ্রান্স জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৭ সালে, মাতেতা ফ্রান্স অনূর্ধ্ব-১৯ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন জঁ-ফিলিপ মাতেতা ১৯৯৭ সালের ২৮শে জুন তারিখে ফ্রান্সের স্যভ্রঁ-এ জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাতেতা ফ্রান্স অনূর্ধ্ব-১৯, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৭ সালের ৩০শে মে তারিখে তিনি ফ্রান্স অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। মাতেতা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ল্য আভ্র অ্যাথলেটিক ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:লা বেরিশন শাতোরুর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:মাইনৎস ০৫-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
-- This module implements .  local TRUE_STRING = 'yes' local FALSE_STRING = local p = {}  local function trim(s) 	return s:match('^%s*(.-)%s*$') end  function p.main(frame) 	local args = frame:getParent().args 	local s = args[1] 	local pattern = args[2] 	if not s or not pattern then 		-- TRUE_STRING is not the natural choice here, but is needed for 		-- backwards compatibility. 		return TRUE_STRING 	end 	s = trim(s) 	pattern = trim(pattern) 	if pattern ==  then 		-- All strings end with the empty string. 		return TRUE_STRING 	end 	if mw.ustring.sub(s, 0 - mw.ustring.len(pattern), -1) == pattern then 		return TRUE_STRING 	else 		return FALSE_STRING 	end end  return p
আম্নায় () হলো হিন্দুধর্মের তন্ত্র দর্শনের অন্তর্গত পবিত্র ধর্মগ্রন্থ যা বেদের সাথে যুক্ত। পুনরাবৃত্তির মাধ্যমে হস্তান্তর করা হয় বা যা স্মৃতিতে প্রতিশ্রুতিবদ্ধ তাই আম্নায়া  আম্নায় হলো কুল আগম শাস্ত্রের শ্রেণী, বেশিরভাগ তন্ত্রগুলি শৈব এবং শক্তিধর্মের মধ্যে অন্তর্গত। চারটি আমনায়ার প্রাচীনতম এবং সাধারণভাবে গৃহীত শ্রেণিবিন্যাস কুব্জিকামাততন্ত্র, মন্থনভৈরবতন্ত্র (যোগখণ্ড) এবং সংকেতপদদ্ধতির মতো উৎসগুলিতে পাওয়া যায়।  এগুলি হল চারটি আম্নায়, প্রতিটি একটি দিক এবং যুগের সাথে সম্পর্কিত:   পূর্বমনায়া (পূর্ব মতবাদ, সত্যযুগ),  দক্ষিণাম্নায় (দক্ষিণ মতবাদ, ত্রেতাযুগ ),  উত্তরমনায়া (উত্তর মতবাদ, দ্বাপর যুগ ),  পশ্চিমামনায়া (পশ্চিমী মতবাদ, কলিযুগ )।  তবে, অমনায়ের বিভিন্ন শ্রেণিবিভাগ রয়েছে পাঁচ বা ছয় পর্যন্ত গণনা করা হয় এবং অত্যন্ত গোপন বলে বিবেচিত হয়। ঊর্ধ্বমনায়া দ্য কোয়ার্টার অ্যাবভ এবং অনুত্তরম্নায়, কোয়ার্টার বিয়ন্ড হল পঞ্চম এবং ষষ্ঠ গোপন আমনায়া। তন্ত্র অনুসারে ছয়টি আমনায় ভগবান শিবের ছয়টি মুখ ছাড়া কিছুই নয়। এর মধ্যে চারটি সহজেই প্রকাশ পায় তবে পঞ্চম এবং ষষ্ঠ মুখ লুকানো এবং গোপন।   তথ্যসূত্র    উৎস     বিষয়শ্রেণী:হিন্দু ধর্মগ্রন্থ বিষয়শ্রেণী:হিন্দু দার্শনিক ধারণা
বড়দিনের প্রাক্কাল বলতে বড়দিনের আগের দিন, বিশেষত বড়দিনের আগের সন্ধ্যাটিকে বোঝানো হয়। বড়দিন হল যিশুখ্রিস্টের জন্ম উদযাপনকারী দিবস, যা সারা বিশ্ব  জুড়ে পালন করা হয়। যিশুখ্রিস্ট ঠিক কোন্‌ তারিখে জন্ম নিয়েছিলেন, তা নিয়ে নিশ্চিত হওয়া সম্ভব হয়নি। তবে ৩৫০ খ্রিস্টাব্দ থেকে পুণ্যপিতা (পোপ) ১ম জুলিয়াসের নির্দেশ অনুযায়ী খ্রিস্টান মন্ডলীগুলি ২৫শে ডিসেম্বর তারিখের দিবসটিকে প্রতীকীভাবে খ্রিস্টের জন্মবার্ষিকী তথা বড়দিন হিসেবে পালন করে আসছে। বড়দিনের প্রাক্কাল হল ২৪শে ডিসেম্বর। অনেক দেশে বড়দিনের প্রাক্কালটিকেও পূর্ণ বা আংশিক ছুটির দিন হিসেবে পালন করা হয়। খ্রিস্টীয় ধর্মাবলম্বীদের জন্য গুরুত্বপূর্ণ এই দুইটি দিনকে একত্রে সাংস্কৃতিক দৃষ্টিতেও পশ্চিমা বিশ্বের সবচেয়ে গুরুত্বপূর্ণ উৎসব-পর্ব হিসেবে গণ্য করা হয়।  খ্রিস্টধর্মের পশ্চিমী ধারাগুলিতে বহুদিন ধরেই বড়দিনের প্রাক্কালেই বড়দিনের উৎসব শুরু হওয়ার চল। এর একটি কারণ হল খ্রিস্টীয় যাজকীয় দিবস সূর্যাস্তের সাথে সাথেই শুরু হয়ে যায়; সূর্যাস্তের সাথে সাথে দিবস শুরু করার এ প্রথাটি ইহুদী ঐতিহ্য থেকে এসেছে। এছাড়া খ্রিস্টধর্মের ধর্মগ্রন্থ বাইবেলে বিশ্বসৃষ্টির যে কাহিনী আছে, তাতে বলা হয়েছে "সন্ধ্যা হল এবং এরপর সকাল হল। এই হল প্রথম দিন।" খ্রিস্টধর্মের অনেক মন্ডলী বড়দিনের প্রাক্কালেই গির্জার ঘণ্টা বাজিয়ে থাকে ও সেই সন্ধ্যাতেই বিশেষ প্রার্থনাসভার আয়োজন করে থাকে। খ্রিস্টীয় ঐতিহ্য অনুযায়ী যিশু রাত্রিতে জন্মগ্রহণ করেন। এ কারণে বড়দিনের প্রাক্কালে মধ্যরাত্রিতে বিশেষ প্রার্থনা তথা মাঝরাতের খ্রিস্টযোগ অনুষ্ঠিত হয়। বড়দিনের প্রাক্কালকে অনেক ভাষাতেই পবিত্র রাত্রি বা পুণ্য রাত্রি (যেমন জার্মান ভাষায় "হাইলিগে নাখ্‌ট" Heilige Nacht; স্পেনীয় ভাষায় "নোচেবুয়েনা" Nochebuena) নামে ডাকা হয়। ইংরেজি ভাষাতে একে সাধারণত "ক্রিসমাস ইভ" (Christmas Eve) নামে ডাকা হয়।  খ্রিস্টধর্মের প্রাক্কালে অনেক সাংস্কৃতিক প্রথার প্রচলন আছে। যেমন ঐ সন্ধ্যায় পরিবার ও বন্ধুবান্ধবেরা একত্রিত হয়, বড়দিনের স্তবগান গাওয়া হয়, বড়দিনের বৃক্ষ, আলোকসজ্জা ও অন্যান্য অলঙ্করণ করা হয়। এদিন পরিবার ও বন্ধুবান্ধব একে অপরকে মোড়কবন্দী উপহার প্রদান করে থাকে, যেগুলি সবার সামনে খুলে গ্রহণ করা হয়।  তথ্যসূত্র  বিষয়শ্রেণী:বড়দিনের অনুষ্ঠান ও উৎসব বিষয়শ্রেণী:ছুটির দিন বিষয়শ্রেণী:ডিসেম্বর উদ্‌যাপন
এস্তোনিয়া পুরুষ ক্রিকেট দল ২০২২ সালের জুন মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ফিনল্যান্ড সফর করে। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে ফিনল্যান্ড ২–০ ব্যবধানে জয়ী হয়।  দলীয় সদস্য    নাথান কলিনস (অধি.)  বনরাজ সিং পাড়াল (সহ-অধি.)  অরবিন্দ কুমার মোহন (উই.)  আতিফ রশিদ  আমজাদ শের  জোনাথান স্ক্যামানস (উই.)  নাভিদ শহিদ  পিটার গ্যালাগার  প্রবীণ কুমার  মহেশ তাম্বে  মুহাম্মদ ইমরান  মোহাম্মদ আসাদুজ্জামান  মোহাম্মদ জিয়াউর রহমান  রাজ মোহাম্মদ  স্বপন মেহতা আর্সলান আমজাদ (অধি.)  আদিত্য সাভিও পাল  আশীষ রানা  ইলিয়াস হাসান  কাল্লে ভিসলাপু  বিমল দ্বিবেদী  মশিউর রহমান  মাইদুল ইসলাম  মার্কো ভাইক (উই.)  মুরালি ওবিলি  মোহাম্মদ শোয়েব  রমেশ তান্না  স্টুয়ার্ট হুক (উই.)  হাবিব খান  টি২০আই সিরিজ ১ম টি২০আই  ২য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা
কেন্দুর হল ভারতের পশ্চিমবঙ্গের পূর্ব বর্ধমান জেলার খণ্ডঘোষ ব্লকে অবস্থিত একটি গ্রাম। এর সঠিক উচ্চারণ 'কেদুর'।          স্থান  কেন্দুর ভারতের পশ্চিমবঙ্গের পূর্ব বর্ধমান জেলার খণ্ডঘোষ কমিউনিটি ডেভেলপমেন্ট ব্লকে অবস্থিত।   পরিবহন পরিষেবা  পাবলিক বাস স্ট্যান্ড - গ্রামের মধ্যে  ব্যক্তিগত বাস স্ট্যান্ড - গ্রামের মধ্যে  নিকটতম রেলওয়ে স্টেশন- সেহারাবাজার রেলওয়ে স্টেশন  নিকটতম বিমানবন্দর- অন্ডালের কাজী নজরুল ইসলাম বিমানবন্দর  ক্যাব সার্ভিস-৮-১০ কিলোমিটারের মধ্যে   খাদ্য  রসগোল্লা এই অঞ্চলের সবচেয়ে জনপ্রিয় মিষ্টি।   জনসংখ্যা    সাঁওতালি এবং হিন্দির পরে বাংলা সবচেয়ে বেশি কথ্য ভাষা । english. "Kendur Pin Code - 713427, All Post Office Areas PIN Codes, Search bardhaman Post Office Address". ABP Live. Retrieved 2 August 2025.    জলবায়ু    শিক্ষা    কলেজ:-   কেন্দুর আইটিআই কলেজ  স্কুল:-   আমরা প্রাথমিক বিদ্যালয়  বাউরা উচ্চ বিদ্যালয়   বাউরা প্রাথমিক বিদ্যালয়  কেন্দুর উচ্চ বিদ্যালয়   কেন্দুর প্রাথমিক বিদ্যালয়   স্বাস্থ্যসেবা  কেন্দুরে দুটি করে শয্যা বিশিষ্ট দুটি প্রাথমিক স্বাস্থ্যকেন্দ্র রয়েছে।      তথ্যসূত্র   বিষয়শ্রেণী:পূর্ব বর্ধমান জেলার গ্রাম বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ইউনিয়ন ডিজিটাল সেন্টার (ইউডিসি), বাংলাদেশের ইউনিয়নভিত্তিক ডিজিটাল সেন্টার, যার উদ্দেশ্য হলো তৃণমূল পর্যায়ের মানুষের দোরগোড়ায় তথ্যসেবা নিশ্চিত করা।"Access to Information (A2I) Programme". Retrieved 31 March 2014. http://www.bangladesh.gov.bd/index.php?option=com_content&task=view&id=84&Itemid=158"Access to Information: Helping Citizens in Bangladesh Exercise their Rights". The World Bank Institute. Retrieved 31 March 2014. https://wbi.worldbank.org/wbi/stories/access-information-helping-citizens-bangladesh-exercise-their-rights  ‘ইউনিয়ন তথ্য ও সেবাকেন্দ্র ২০০৭ সালে ‘কমিউনিটি ইনফরমেশন সেন্টার’ (সিইসি) নামে শুরু হয়। বাংলাদেশের প্রধানমন্ত্রীর কার্যালয়ের একসেস টু ইনফরমেশন প্রোগ্রাম (এটুআই) এর আওতায় সিরাজগঞ্জের তাড়াশ উপজেলার মাধাইনগর ইউনিয়ন পরিষদে এবং দিনাজপুর জেলার সেতাবগঞ্জ উপজেলার মুশিদহাট ইউনিয়ন পরিষদে পাইলট আকারে সিইসি এর কার্যক্রম পরীক্ষামূলকভাবে শুরু করা হয়।   ইতিহাস  এ পাইলট প্রকল্পে অভিজ্ঞতার আলোকে ২০০৮ সালে বাংলাদেশের স্থানীয় সরকার বিভাগ এটুআই প্রোগ্রামের সহায়তায় ৩০টি ইউনিয়ন পরিষদে সিইসি থেকে বেরিয়ে এসে ইউনিয়ন তথ্য ও সেবাকেন্দ্র স্থাপন করে। এরই ধারাবাহিকতায় ২০০৯ সালে আবারো স্থানীয় সরকার বিভাগ এটুআই-এর সহায়তায় ১০০টি ইউনিয়ন পরিষদে ইউনিয়ন তথ্য ও সেবাকেন্দ্র স্থাপন করে। বর্তমানে (২০১২) স্থানীয় সরকার বিভাগের আওতায় জাতীয় স্থানীয় সরকার প্রতিষ্ঠান এসব ইউনিয়ন তথ্য ও সেবাকেন্দ্র সমন্বয় করছে। পরবতীর্তে ইউনিয়ন ডিজিটাল সেন্টার নাম করন করা হয়।২০১৪ ২০১০ সালে স্থানীয় সরকার বিভাগ সিদ্ধান্ত নেয় ঐ বছরের জুন মাসের মধ্যে আরো ১০০০টি কেন্দ্র স্থাপন করবে। সিদ্ধান্ত অনুযায়ী ইতোমধ্যে (২০১২) ১০০০টি ইউনিয়ন পরিষদ এবং এর জন্য এসব ইউনিয়ন পরিষদ থেকে ২০০০ জন উদ্যোক্তা বাছাই করা হয়। নারী পুরুষের সমতার কথা মাথায় রেখে উদ্যোক্তাদের মধ্যে প্রতিটি ইউনিয়ন পরিষদে স্থানীয় একজন যুবক, একজন যুবতিকে বেছে নেয়া হয়। এই উদ্যোক্তারা একটি নির্দিষ্ট পরিমাণ অর্থ বিনিয়োগ করে ইউনিয়ন পরিষদের সাথে একটি চুক্তিতে আবদ্ধ হয়ে একাজে যুক্ত হোন। এই উদ্যোক্তা নির্বাচন প্রক্রিয়ায় ইউনিয়ন পরিষদের চেয়ারম্যান, উপজেলা নির্বাহী অফিসার সরাসরি যুক্ত এবং স্থানীয় জেলা প্রশাসক অবহিত।  মে ২০১০-এ প্রধানমন্ত্রীর কার্যালয়ের এটুআই প্রোগ্রাম ১০০ জনের একটি অভিজ্ঞ প্রশিক্ষক দল গঠনের লক্ষ্যে প্রশিক্ষক প্রশিক্ষণের আয়োজন করে। এই প্রশিক্ষক প্রশিক্ষণে বাংলাদেশ কম্পিউটার কাউন্সিল ও বাংলাদেশ টেলিসেন্টার নেটওয়ার্কের আওতায় বিভিন্ন টেলিসেন্টারের উদ্যোক্তারা অংশ নেন। যাদের নেতৃত্বে জেলা পর্যায়ে উদ্যোক্তা প্রশিক্ষণ কার্যক্রম পরিচালিত হবে।  বর্তমানে সারা দেশে ৪ হাজার ৫০১টি ইউনিয়ন তথ্য ও সেবা কেন্দ্র রয়েছে।    ইউনিয়ন ইউনিয়ন ডিজিটাল সেন্টারের মুল সেবা সমুহ  ১। কম্পিউটার কম্পোজ ২। ই-মেইল ৩। ইন্টারনেট ৪। ছবি তোলা ৫। কম্পিউটার প্রশিক্ষণ ৬। বিভিন্ন সরকারি ফরম ৭। জমির খতিয়ানের জন্য আবেদন ও সরবরাহ ৮। মোবাইল ব্যংকিং ৯। ফটোকপি ১০। জীবন বীমা ১১। প্লাস্টিক আইডি কার্ড ১২। ছাপার কাজ ১৩। বিদ্যুত বিল গ্রহণ   তথ্যসূত্র   বিষয়শ্রেণী:বাংলাদেশ সরকার বিষয়শ্রেণী:কর্মসংস্থান বিষয়শ্রেণী:সেবা বিষয়শ্রেণী:তথ্যসেবা
থাম্ব|বাড়ির ছাদের উপর একটি কবুতর, কলকাতা, ভারত। কবুতর ও ঘুঘু এই দুই রকম পাখি কলম্বিডি পরিবারের অন্তর্ভুক্ত। এ পরিবারে প্রায় ৩১০টি প্রজাতির সংস্থান হয়েছে। এদের প্রত্যেকের দেহ শক্তপোক্ত, ঘাড় খাটো এবং ঠোঁটের গোড়ায় মাংসল উপাঙ্গ (ইংরেজিতে সেরেল) রয়েছে। শস্য, বীজ, ফল ও অন্যান্য উদ্ভিদাংশ এদের মূল খাদ্য। সারা বিশ্বের অধিকাংশ দেশে এরা মোটামুটি বিস্তৃত হলেও ইন্দোমালয় ও অস্ট্রেলীয় প্রতিবেশগত অঞ্চলে এদের বৈচিত্র্য ও সংখ্যা সর্বাধিক। শ্বেত পায়রা শান্তির প্রতীক।  ঘুঘু ও কবুতরের মধ্যে প্রকৃতিগতভাবে কোনো মৌলিক পার্থক্য নেই। পক্ষীবিজ্ঞানীরা ছোটখাটো প্রজাতি বোঝাতে "ঘুঘু" ও অপেক্ষাকৃত বড় প্রজাতি বোঝাতে "কবুতর" ব্যবহার করেন। তবে এ ব্যাপারে ঐতিহ্যগত ও ঐতিহাসিকভাবে কোনো ধরাবাধা নিয়ম মেনে চলা হয় না। সাধারণভাবে ঘুঘু বলতে তিলা ঘুঘু আর কবুতর বলতে জালালি কবুতর নয়তো পোষা কবুতরকে বোঝায়।  কবুতর ও ঘুঘু প্রজাতিভেদে বৃক্ষে, ঝোপঝাড়ে কিংবা মাটিতে শুকনো লতাপাতা, খড় বা অন্যান্য আবর্জনা দিয়ে আগোছালো বাসা বানায়। বাসায় এক থেকে দুইটি ডিম পাড়ে। বাবা মা দু'জনেই তা দেয় ও ছানাদের লালনপালন করে। ডিম ফোটার ৭ থেকে ২৮ দিনের মধ্যে ছানারা বাসা ছেড়ে চলে যায়। কবুতর ও ঘুঘুর একটি বিশেষ বৈশিষ্ট্য হলো এরা মাতৃদুগ্ধ উৎপাদন করতে সক্ষম এবং মা ও বাবা উভয়েই সন্তানকে একটি নির্দিষ্ট সময় পর্যন্ত মাতৃদুগ্ধ খাওয়ায়। এই মাতৃদুগ্ধ কবুতর ও ঘুঘুর ক্রপে সৃষ্টি হয়।   তথ্যসূত্র    আরও দেখুন   কবুতর পালন   বহিঃসংযোগ       Columbidae.org.uk কবুতর ও ঘুঘুর সংরক্ষণ  ঘুঘুর ডাক  বিষয়শ্রেণী:বাংলাদেশের পাখি বিষয়শ্রেণী:কলুম্বিডি বিষয়শ্রেণী:পাখি পরিবার বিষয়শ্রেণী:খেলা পাখি বিষয়শ্রেণী:সাইপ্রাসের জাতীয় প্রতীক বিষয়শ্রেণী:ফিজির জাতীয় প্রতীক বিষয়শ্রেণী:গিনির জাতীয় প্রতীক বিষয়শ্রেণী:টোঙ্গার জাতীয় প্রতীক বিষয়শ্রেণী:শান্তির প্রতীক বিষয়শ্রেণী:শিকার পাখি বিষয়শ্রেণী:উইলিয়াম এলফোর্ড লিচ কর্তৃক নামকরণকৃত ট্যাক্সা
স্বয়ম্ভু () সংস্কৃত শব্দ যার অর্থ "স্ব-জন্ম", "স্ব-প্রকাশিত", "স্ব-অস্তিত্বশীল", বা "যা নিজের ইচ্ছায় সৃষ্ট"। হিন্দু সাহিত্য ও ঐতিহ্যে বিভিন্ন দেবতা ও সত্ত্বাকে স্বয়ম্ভু হিসেবে গণ্য করা হয়েছে, যেমন উপনিষদে ব্রহ্ম, এবং ব্রহ্মা, বিষ্ণু ও শিবের ত্রিমূর্তি, এবং পুরাণে মনু।  স্বয়ম্ভু শব্দটি মন্দিরে উপস্থিত দেবতার স্ব-প্রকাশিত মূর্তি এর বিশ্বাস বর্ণনা করতেও ব্যবহৃত হয়, যা মানব সৃষ্টি নয় বলে বর্ণনা করা হয়, কিন্তু প্রাকৃতিক বা ঐশ্বরিক উৎপত্তি। ধর্মীয় স্থানের কিছু আঞ্চলিক কিংবদন্তীতে এই ধরনের মূর্তি বর্ণনা করা হয়েছে যাকে স্থলপুরাণ বলা হয়। এই ধরনের চিত্রগুলির মধ্যে কয়েকটি সেরা উদাহরণের মধ্যে রয়েছে শিবের বারোটি জ্যোতির্লিঙ্গের মূর্তি, এবং বিষ্ণুর বেঙ্কটেশ্বর মূর্তি।  বুৎপত্তি স্বয়ম্ভু হল সংস্কৃত শব্দ স্বয়ম্ (स्वयम्) যার অর্থ 'নিজে' বা 'নিজে থেকে' এবং ভূ (भू) যার অর্থ 'জন্ম নেওয়া' বা 'উত্থান'।  সাহিত্য ব্রাহ্মণ অনুসারে, ব্রহ্ম, পরম বাস্তবতা, স্বয়ম্ভু এবং সমস্ত জীবন ও মহাবিশ্বের কারণ হিসাবে বর্ণনা করা হয়েছে।  মনুস্মৃতি স্বয়ম্ভু থেকে ব্রহ্মার সৃষ্টিকে বর্ণনা করে, ব্রহ্ম বোঝাতে একটি শব্দ হিসেবে প্রয়োগ করা হয়। ব্রহ্মের মন সোনালী, জীবাণুযুক্ত পদার্থ তৈরি করেছে যা হিরণ্যগর্ভ তৈরি করেছে, আদি ডিম, যেখান থেকে সৃষ্টিকর্তা দেবতা প্রকাশিত হয়েছিল।  স্বয়ম্ভু হিসাবে দেবতার মর্যাদা সাহিত্য এবং প্রদত্ত ঐতিহ্য অনুসারে পরিবর্তিত হয়। উদাহরণস্বরূপ, যখন মনুস্মৃতি ও ভাগবত পুরাণ ব্রহ্মাকে স্বয়ম্ভু বলে বর্ণনা করে, যেখানে মহাভারত দাবি করে যে ব্রহ্মা বিষ্ণুর থেকে উদ্ভূত পদ্ম থেকে উদ্ভাসিত হয়েছিলেন, যা পূর্বের থেকে পরবর্তীতে স্থানান্তরিত করে। ভাগবত পুরাণও স্বয়ম্ভুব মনুকে মর্যাদা প্রদান করে, পৃথিবীর নির্দিষ্ট যুগে জন্মগ্রহণকারী প্রথম মানুষ। আরও দেখুন  স্বয়ম্ভূনাথ  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:সংস্কৃত শব্দ ও বাক্যাংশ
মুক্তি (মূল ইংরেজিতে: টু দ্য ফোর্থ অফ জুলাই') হল স্বামী বিবেকানন্দের লেখা একটি ইংরেজি কবিতা। ১৮৯৮ সালের ৪ জুলাই মার্কিন যুক্তরাষ্ট্রের স্বাধীনতা দিবসের স্মরণে তিনি এই কবিতাটি রচনা করেন। ব্রহ্মচারী পূর্ণচৈতন্য মুক্তি'' শিরোনামে এটি বাংলায় অনুবাদ করেন।  এই কবিতায় বিবেকানন্দ স্বাধীনতার প্রশংসা করেছেন। কবিতার মধ্যে স্বাধীনতার প্রতি তীব্র আকাঙ্ক্ষা লক্ষিত হয়। ঘটনাচক্রে বিবেকানন্দও ১৯০২ সালের ৪ জুলাই মারা যান।   প্রেক্ষাপট  ১৮৯৩ সালে বিবেকানন্দ বিশ্বধর্ম মহাসভায় ভারত ও হিন্দুধর্মের প্রতিনিধিত্ব করার জন্য মার্কিন যুক্তরাষ্ট্রে যান। মহাসভায় সাফল্য অর্জনের পর ১৮৯৩ থেকে ১৮৯৭ সাল পর্যন্ত তিনি যুক্তরাষ্ট্র ও ইংল্যান্ডের নানা স্থান ভ্রমণ করে ধর্ম ও বেদান্ত বিষয়ে অনেকগুলি বক্তৃতা দেন। ১৮৯৭ সালে তিনি ভারতে ফিরে আসেন। এরপর ১৮৯৭ থেকে ১৮৯৯ সাল পর্যন্ত ভারতের নানা স্থান ভ্রমণ করেন।  ১৮৯৮ সালে তিনি কাশ্মীরে যান। সেখানে তিনি ডাল লেকের একটি হাউসবোটে ছিলেন। কাশ্মীরে কয়েকজন আমেরিকান ও ইংরেজ শিষ্যের সঙ্গে বাস করার সময় বিবেকানন্দ ৪ জুলাই এই কবিতাটি রচনা করেন। এই কবিতা রচনা ছিল মার্কিন যুক্তরাষ্ট্রের স্বাধীনতা দিবস উদযাপনের একটি অঙ্গ। সেই দিন প্রাতঃরাশের সময় তাঁকে এই কবিতাটি পড়ে শোনাতে অনুরোধ করা হয়েছিল।   বিষয়বস্তু  thumb|right|১৮৯৮ সালে কাশ্মীরে বিবেকানন্দ এই কবিতায় আমেরিকার স্বাধীনতার প্রশংসা করা হয়েছে। এই কবিতায় বিবেকানন্দ "ফ্রিডম" ও "লিবার্টি" শব্দদুটি ব্যবহার করেছেন ভিন্নভাবে। এই কবিতাটি বিবেকানন্দের স্বাধীনতা-আকাঙ্ক্ষার পরিচায়ক। লেখক কেয়ারব্যানু কুপারের মতে, যদিও বিবেকানন্দ ৪ জুলাইকে উদ্দেশ্য করে কবিতাটি লিখেছেন, তবুও এই কবিতায় তাঁর মুখ্য উদ্দেশ্য ছিল একটি জাতীয় উৎসব ও তার চিরায়ত ধারণার বিমূর্ত ও মূর্ত ধারণাগুলির মিশ্র প্রকাশ।  কবিতায় বিবেকানন্দ বলেছেন, স্বাধীনতা অর্জনের দিকে কালো মেঘ সরে যায় ও নতুন দিন আসে। সেই আলোকোজ্জ্বল নতুন দিনের বিস্তারিত বর্ণনাও তিনি দিয়েছেন। শেষ পংক্তিতে তিনি পৃথিবীর প্রতিটি দেশ, নর ও নারীর স্বাধীনতা প্রার্থনা করেছেন।   পাদটীকা   বিষয়শ্রেণী:স্বামী বিবেকানন্দের কবিতা বিষয়শ্রেণী:ভারতীয় কবিতা বিষয়শ্রেণী:১৮৯৮-এর কবিতা বিষয়শ্রেণী:ভারত–মার্কিন যুক্তরাষ্ট্র সম্পর্ক বিষয়শ্রেণী:স্বামী বিবেকানন্দের প্রবন্ধ
বরিয়া বা বড়ীয়া কুষ্টিয়া জেলার সদর উপজেলার বটতৈল ইউনিয়নের একটি গ্রাম ও বটতৈল ইউনিয়নের ২নং ওয়ার্ড। এই গ্রামে কুষ্টিয়া কৃষি সম্প্রসারণ অধিদপ্তর কর্তৃক পরিচালিত ‘মসলার উন্নত জাত ও প্রযুক্তি সম্প্রসারণ প্রকল্প’-এর আওতায় প্রায় ১৩ রকমের মসলা চাষ করা হচ্ছে। ফলে এই গ্রামটি মসলা গ্রাম নামে পরিচিতি পেয়েছে এবং দূর-দুরান্ত থেকে মানুষ গ্রামটি দেখতে আসেন।   নামকরণ    বরিয়া নামকরণ বরিয়া নামকরণের কোনো উল্লেখযোগ্য ইতিহাস নেই। তবে লোকমুখে প্রচলিত আছে দাবার গুটি বোড়ের নামানুসারে এই গ্রামের নামকরণ করা হয়েছিল।   মসলা গ্রাম নামকরণ ২০২৩ সালের জুলাই মাসে কুষ্টিয়া কৃষি সম্প্রসারণ অধিদপ্তর কর্তৃক শুরু হয় ০৫ বছর মেয়াদি মসলা চাষ প্রকল্প। এই প্রকল্পের জন্য বরিয়া গ্রামকে বেছে নেওয়া হয়। গ্রামের রাস্তার দুই পাশে সুসজ্জিত ভাবে লাগানো মসলার গাছ। এই জন্য এই গ্রাম মসলা গ্রাম নামে পরিচিত পেয়েছে।   অবস্থান   বরিয়া কুষ্টিয়া জেলার সদর উপজেলার বটতৈল ইউনিয়নের একটি গ্রাম। গ্রামটির কুষ্টিয়া শহরের সাথে সরাসরি সড়ক যোগাযোগ ব্যবস্থা রয়েছে। কুষ্টিয়া শহর থেকে গ্রামটির দুরত্ব ৬.৬ কিলোমিটার।   মসলা চাষ প্রকল্প   বাংলাদেশের কৃষি মন্ত্রণালয়ের উদ্যোগে ২০২২ সালে ‘মসালর উন্নত জাত ও প্রযুক্তি সম্প্রসারণ’  নামক ০৫ বছর মেয়াদের একটি প্রকল্প চালু করে। সেই অনুযায়ী কুষ্টিয়া কৃষি সম্প্রসারণ অধিদপ্তর ২০২৩ সালে প্রকল্পটি বাস্তবায়নের লক্ষ্যে বটতৈল ইউনিয়নের বরিয়া গ্রামটি বেছে নেয়। এই প্রকল্পের আওতায় পিঁয়াজ, রসুন, হলুদ, আদা, ক্যাপসিকাম মরিচ, গোল মরিচ, জিরা, চুইঝাল, তেজপাতা সহ ১৩ ধরনের মসলা চাষ করা হচ্ছে।   শিক্ষা ব্যবস্থা   বরিয়া গ্রামের শিক্ষাপ্রতিষ্ঠানের তালিকা–   ক্রম নং ধরন ক্রম নং নাম ০১ উচ্চ মাধ্যমিক  ০১ বেগম হামিদা সিদ্দিক স্কুল এন্ড কলেজ ০২ প্রাথমিক বিদ্যালয় ০১ ২৮ নং বরিয়া সরকারি প্রাথমিক বিদ্যালয় ০৩ মাদ্রাসা ০১ নুরুল ইসলাম সিদ্দিক দারুল উলুম মাদ্রাসা ০৪ ০২ বরিয়া হাফেজিয়া মাদ্রাসা ০৫ ০৩ বাইতুল মুমিন হাফেজিয়া মাদ্রাসা   চিকিৎসা ব্যবস্থা   বরিয়া গ্রামে একটি কমিউনিটি ক্লিনিক রয়েছে যার নাম বরিয়া-টাকিমারা কমিউনিটি ক্লিনিক যেখানে গ্রামের সাধারণ মানুষ চিকিৎসা পেয়ে থাকেন। গ্রামে ০২ জন গ্রাম্য ডাক্তার রয়েছেন।   ধর্মীয় প্রতিষ্ঠান   বরিয়া গ্রামে ৪টি মসজিদ রয়েছে। এগুলো হলো–   নুরুল ইসলাম সিদ্দিক জামে মসজিদ  বরিয়া জামে মসজিদ  বাইতুল মুমিন জামে মসজিদ (ভাদালিয়া পাড়া)  বরিয়া-বেরপাড়া মসজিদ  এছাড়াও এই গ্রামে ১টি ঈদগাহ ময়দান ও ১টি গোরস্থান রয়েছে। এগুলো হলো–  বরিয়া কেন্দ্রীয় ঈদগাহ ময়দান  বরিয়া কেন্দ্রীয় গোরস্থান   উল্লেখযোগ্য ব্যক্তি    আব্দুল হামিদ রায়হান - বাংলাদেশী আলোকচিত্রশিল্পী   চিত্রশালা    তথ্যসূত্র    বহিঃসংযোগ        বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুষ্টিয়া জেলার গ্রাম বিষয়শ্রেণী:মসলা বিষয়শ্রেণী:কুষ্টিয়া সদর উপজেলা
thumb|কৃষ্ণ এবং বিদর্ভরাজ ভীষ্মকের সাক্ষাৎ হিন্দুদের ধর্মগ্রন্থ ও মহাকাব্য মহাভারত অনুযায়ী ভীষ্মক (দেবনাগরী:भीष्मक) ছিলেন বিদর্ভের রাজা এবং কৃষ্ণের প্রথমা পত্নী রুক্মিণীর পিতা৷  ভীষ্মকের পুত্র রুক্মী ছিলেন রুক্মিণীর জ্যেষ্ঠ ভ্রাতা৷ তাঁর অন্য চার পুত্র হলেন রুক্মরথ, রুক্মবাহু, রুক্মকেশ ও রুক্মমালী৷  পূর্বজন্ম একদা একজন শিব ঠাকুরের ভক্ত ও মন্দিরের পূজারী বাস করতেন৷ তিনি প্রত্যেকদিন নিয়ম করে শিবের পদ পূজা করতেন৷ নিজের নিত্যপূজা শেষ করে মন্দির পরিষ্কার করে ও মূলফটক বন্ধ করে শিবের কাছে নিবেদিত ভোগপ্রসাদ নিয়ে সেই পূজারী প্রত্যেকদিন মন্দিরের বাইরে থাকা অপেক্ষারত কুকুরটিকে সেই প্রসাদ খাওয়াতেন৷ কুকুর যেহেতু আনুগত্যের প্রতীক তাই কুকুরটি পূজারির দেওয়া প্রসাদ খেয়ে তিনি ঘরে পৌঁছানো পর্যন্ত তার সঙ্গ দিতো৷ বহুদিন এরকম চলার পর কুকুরটির প্রতি পূজারীর বিশেষ স্নেহ জন্মায়৷  এক অমাবস্যার রাতে পূজারীটির মন্দিরের কাজে দেরি হয় এবং কাজ করে তিনি দ্রুত গতিতেই প্রসাদ নিয়ে মন্দির থেকে বেরিয়ে যান৷ এমতাবস্থায় ভুলবশত পূজারির পা কুকুরের গায়ে আঘাত করে৷ কুকুরে প্রতিবর্ত্মক্রিয়ার দরুন অমাবস্যার অন্ধকারে কোনোকিছু বোঝায় আগেই কুকুরটি পুরোহিতকে আঘাত করে বসে৷ পরে কৃতকার্যের কথা উপলব্ধি করে কুকুরটি লজ্জিত হয় এবং স্বেচ্ছায় দীর্ঘদিন না খেয়ে মন্দির সমূখেই প্রাণত্যাগ করে৷ বেশ কিছু বছর পর কুকুরটির স্মৃতিতে পূজারীও মারা যান৷ পরের জন্মে এই পূজারীই শিবভক্তি ও শ্রদ্ধার কারণে বিদর্ভ রাজ্যের রাজা ভীষ্মক রূপে জন্মলাভ করেন৷http://www.khapre.in/ancestry/showsource.php?sourceID=S65&tree=Hinduism&sitever=standard  রুক্মিণীর শিবপাদপূজা রাজা ভীষ্মকের পাঁচ পুত্র ও এককন্যা ছিলো, তার মধ্যে রুক্মী ছিলো জ্যেষ্ঠপুত্র৷ সূর্যদেব বিবস্বান পূর্বজন্মের কথা মাথায় রেখে রাজা ভীষ্মকের সাথে সাক্ষাৎ করতে এক ঋষির রূপ ধরে মর্তে অবতরণ করেন৷ রাজা ভীষ্মকও পূর্বজন্মের মতোই ঋষিকে দেখে বেশ আপ্লুত হন এবং সাদরে ঋষিকে স্বাগত জানান৷ রাজপ্রাসাদে নিয়ে গেলে রাজকন্যা রুক্মিণী ঋষির সেবায় নিজেকে নিয়োজিত করলে ঋষি তাঁকে শিবের আশীর্বাদ পাওয়ার জন্য শিবপাদপূজা করার পরামর্শ দেন৷ রুক্মিণী ঋষির কথা মতো শিবের জন্য মালা গেঁথে গন্ধচন্দন সহযোগে শিবের নিত্যপূজা শুরু করেন৷ পূজায় তুষ্ট হয়ে শিব তাঁকে বিষ্ণুর অবতার শ্রীকৃষ্ণের সাথে বিবাহ হওয়ার বর দেন৷ রাজা ভীষ্মক এই প্রস্তাবে সম্মতি দিলেও রুক্মী বাঁধ সাধেন, কারণ রাজনৈতিক কারণে তিনি রুক্মিণীর বিবাহ দিতে চান চেদীরাজ শিশুপালের সাথে৷ এখনো শিবের আশীর্বাদধন্য হতে বহু নারী শিব মন্দিরে শিবপাদপূজা করে থাকেন৷  তথ্যসূত্র  বিষয়শ্রেণী:মহাভারতের চরিত্র বিষয়শ্রেণী:মহাভারত বিষয়শ্রেণী:বিদর্ভ বিষয়শ্রেণী:ভাগবত পুরাণের চরিত্র বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি